Miloš Koterec

Miloš Koterec (* 11. október 1962, Partizánske) je slovenský diplomat a politik. Je bývalým predsedom Úradu pre Slovákov žijúcich v zahraničí (2023-2024), bývalým poslancom Európskeho parlamentu (2004-2009), bývalým stálym predstaviteľom SR pri OSN (2009-2012) a bývalým štátnym tajomníkom ministerstva obrany SR (2012-2016).

 Životopis 
Vyštudoval zahraničný obchod na Ekonomickej univerzite v Bratislave a Fakultu elektrotechniky a informatiky na Slovenskej technickej univerzite v Bratislave. V rokoch 1989 -1993 pôsobil ako odborný asistent na Fakulta elektroniky a informatiky STU. V rokoch 1993-95 pracoval na ministerstve zahraničných vecí SR ako vedúci oddelenia OSN. V rokoch 1995-1999 pôsobil na Stálej misii SR pri OSN v New Yorku na rôznych pozíciách. V rokoch 1999-2001 opäť pracoval na MZVSR na rôznych pozíciách. Od roku 2001 do roku 2004 pôsobil na pozícii zástupca stáleho predstaviteľa  SR pri NATO.

V Eurovoľbách roku 2004 kandidoval na kandidátke strany SMER z druhého miesta kandidátky ako nestraník. V rokoch 20042009 bol poslancom Európskeho parlamentu. V septembri 2009 bol menovaný prezidentom Ivanom Gašparovičom za stáleho predstaviteľa Slovenskej republiky pri Organizácii Spojených národov Vo funkcii zotrval do septembra 2012, kedy ho na pozícii vymenil František Ružička. Od januára 2012 sa stal 68. predsedom Ekonomickej a sociálnej rady OSN, pričom vo funkcii zotrval do januára nasledujúceho roka.

V apríli 2012 bol vymenovaný za štátneho tajomníka ministerstva obrany. Vo funkcii vystriedal Róberta Ondrejcsáka. Vo funkcii pôsobil do marca 2016, kedy ho vo funkcii vystriedal Marián Saloň.

K 1. júlu 2023 na návrh ministra zahraničných vecí a európskych záležitostí SR Miroslava Wlachovského bol menovaný  na post predsedu Úradu pre Slovákov žijúcich v zahraničí (ÚSŽZ). Vo funkcii vystriedal Jána Pilipa.

Vo funkcii skončil k 13. marcu 2024. Na jeho poste ho nahradila Dagmar Repčeková.

 Referencie 

 Externé odkazy 
 Profil na stránke OSN
 Profil na stránke Stálej misie SR pri OSN v New Yorku 
 Profil Strana SMER 

Kategória:Osobnosti z Partizánskeho
Kategória:Absolventi Slovenskej technickej univerzity v Bratislave
Kategória:Absolventi Ekonomickej univerzity v Bratislave
Kategória:Slovenskí diplomati
Kategória:Stáli predstavitelia Slovenskej republiky pri OSN v New Yorku
Kategória:Poslanci Európskeho parlamentu (2004 – 2009)
Kategória:Štátni tajomníci Ministerstva obrany Slovenskej republiky